
      GRAD ZAGREB
   GRADSKA ČETVRT
TREŠNJEVKA-SJEVER
  Vijeće Mjesnog odbora 
        „Samoborček“

KLASA: 024-08/24-003/2577
URBROJ: 251-13-11-16/001-24-3
Zagreb, 23. prosinac 2024.
Z A P I S N I K

sa 45. sjednice Vijeća Mjesnog odbora „Samoborček“, održane 23. prosinca 2024. s početkom u 20.00 sati, u prostoru Mjesnog odbora „Samoborček“, Nova cesta 37.

Nazočni članovi Vijeća: Ivan Maksan, Nikolina Rajković, Noah Kraljević, Mirjana Ana-Marija Piskulić, 
Nenazočni članovi Vijeća: Maja Đuroković, Ana Legčević 

Sjednica zakazana za 17. prosinca 2024., nije održana zbog nedostatka kvoruma (predsjednik je dobio informaciju o nemogućnosti dolaska članova Vijeća) te je sukladno članku 41. stavku 5. Poslovnika o radu Vijeća, predsjednik Vijeća Mjesnog odbora „Samoborček“ zakazao nastavak sjednice za 23. prosinca 2024. 
Predsjednik utvrđuje da je prisutno 4 od 7 članova Vijeća, pa Vijeće može pravovaljano raspravljati i odlučivati.
Predsjednik predlaže verifikaciju ispravka Zapisnika s 43. sjednice i  Zapisnik s 44. sjednice, otvara raspravu, utvrđuje da nema primjedaba na zapisnike te zaključuje raspravu. Vijeće JEDNOGLASNO prihvaća Zapisnike s 43. i 44. sjednice.


Predsjednik predlaže
	                       DNEVNI RED

1. Prijedlog Plana potreba za aktivnostima, programima i projektima unapređenja kvalitete života 
    građana u 2025.
2. Aktualna problematika
a. Očitovanje na traženje Gradskog ureda za mjesnu samoupravu, promet, civilnu zaštitu i sigurnost
KLASA: 024-08/24-001/1224, URBROJ: 251-13-11/002-24-8 od 02.12.2024.;
b. Molba građanke Emilije Čemec za uspostavu pješačkog prelaza preko Nove ceste (48 prema 39);
c. Problem šetnje pasa u ograđenom dječjem parku u Ulici Božidara Adžije – zamolba građana Luke Vučemila, Franje Petračića 1, Zagreb;
d. Molba građanke Katarine Tonković, Pavletićeva 6, Zagreb za slanje upita ViO-u (Zagrebački holding d.d.) oko mogućnosti zamjene dijela vodovodne mreže novom zbog učestalog krpanja postojeće instalacije;
e. Molba građanke Suzane Kelemen za smislenije uređenje parkirnih mjesta u Ulici Božidara Adžije
3. Pitanja, prijedlozi i obavijesti
 
koji je prihvaćen JEDNOGLASNO.

[bookmark: _Hlk138760601]Ad. 1 Prijedlog Plana potreba za aktivnostima, programima i projektima unapređenja kvalitete 
          života građana u 2025.
Predsjednik daje riječ potpredsjednici Vijeća Mjesnog odbora Nikolini Rajković, koja upoznaje članove vijeća s rezultatima provedbe Plana potreba u 2024. godini te s prijedlogom Plana potreba Mjesnog odbora ,,Samoborček" za 2025. godinu. Predsjednik zahvaljuje potpredsjednici na uloženom trudu i angažmanu u provedbi Plana potreba u 2024. i pripremi prijedloga za 2025. godinu te otvara raspravu o prijedlogu. U raspravi sudjeluju svi prisutni vijećnici MO-a. Predsjednik zatvara raspravu i daje na glasanje prijedlog. 
Vijeće Mjesnog odbora „Samoborček“ JEDNOGLASNO donosi
	PLAN 

potreba za aktivnostima, programima i projektima unapređenja kvalitete života građana 

Mjesnog odbora "Samoborček" u 2025.

	Članak 1.

	
Ovaj plan obuhvaća iniciranje, organiziranje i provođenje aktivnosti, programa i projekata u društveno - kulturnom životu; sportsko-rekreativnim aktivnostima; aktivnostima tehničke kulture; aktivnostima promicanja zdravlja i prevencije bolesti; akcijama očuvanja okoliša i aktivnostima u održivom razvoju; aktivnostima brige o djeci i mladima njihovu odgoju i obrazovanju, a koji su nedovoljno ili uopće nisu obuhvaćeni drugim programima. 

	Članak 2.

	Planirana sredstva iz članka 1. u Mjesnom odboru Samoborček u iznosu od 4.000,00 eura, raspoređuju se za sljedeće aktivnosti: 



	DRUŠTVENI ŽIVOT I KULTURA  

	

	Naziv aktivnosti 
	Trešnjevka - kvart utočište

	Opis aktivnosti  
	Nastavak povezivanja i osnaživanja lokalne i multikulturne zajednice na području Trešnjevke-sjever kroz likovnu, kazališn-edukativnu, plesnu i primijenjenu umjetničku praksu te interkulturni dijalog i osnaživanje

	Cilj(evi) aktivnosti 
	U 2024. godini kroz Plan potreba u 2024. godini, MO "Samoborček" je u suradnji s MO Ciglenica, MO Stara Trešnjevka, Vijećem Gradske četvrti Trešnjevka-sjever te udrugama civilnog društva, sindikatima i akademskim radnicima u kulturi realizirao pilot projekt, odnosno sveobuhvatan društveno-kulturni program s naglaskom na integraciju marginaliziranih skupina kao što su azilanti i strani radnici. Filmske, kazališno-edukativne, likovne, plesne i kulinarske radionice te radničko-sindikalni kružoci uključivali su ne same te skupine nego i građane i građanke s područja Trešnjevke-sjever pa i šire. Vidljivosti i širokoj prihvaćenosti realizacije ovog Plana potreba svjedoči broj polaznika i korisnika koji se kreće između 200 i 220 te FB stranica namijenjena promidžbi i vidljivosti Plana potreba koja ima 659 sljedbenika, te posjećenost iz zemalja koje ne uključuju samo Hrvatsku i regiju. U svrhu Plana je nabavljen i projektor. Dodatna vrijednost Plana potreba vidljiva je kroz sve veću potražnju prostora MO "Samoborček"-a za realizaciju sličnih programa koji će se odviti u 2025. godini kao neovisni i samostalni projekti u lokalnoj zajednici (npr. TRAGAČI, neovisno kazalište s područja Trešnjevke-sjever) uz niz sličnih programa u društveno-kulturnim centrima kao što je Ribnjak koji rade na uključivanju marginaliziranih skupina.                                                                                                                                                                        Slijedom ovih rezultata, odnosno uspješne provedbe programa i ostvarivanja ciljeva aktivnog uključenja građana u lokalnu zajednicu bez obzira na nacionalnu, etničku, dobnu, spolnu, rodnu i ostalu manjinsku pripadnost, želimo nastaviti s Planom potreba, odnosno ostvariti kontinuitet aktivnosti s naglaskom na one koji su polučili najveći interes. Podrazumijevajući da su dijalog i integracija uzajaman proces, Mjesni odbor "Samoborček" želi biti predvodnik među prostorima mjesne samouprave s ponudom multi-kulturnog sadržaja u kojima mogu sudjelovati svi zainteresirani, na aktivan i nediskriminirajući način. 

	Datum održavanja
	niz aktivnosti od ožujka do prosinca 2025. u prostorima Mjesnog odbora "Samoborček"

	Procijenjena vrijednost  
	4.000 €

	 

	Članak 3.

	
Sredstva za provedbu ovog plana osiguravat će Gradski ured za mjesnu samoupravu, promet, civilnu zaštitu i sigurnost za namjene određene ovim planom, a prema načelima štednje i racionalnog korištenja sredstava. 

	Članak 4.

	Ovaj će Plan biti dostavljen Gradskom uredu za mjesnu samoupravu, promet, civilnu zaštitu i sigurnost. 



Ad. 2 Aktualna problematika 
 a) Očitovanje na traženje Gradskog ureda za mjesnu samoupravu, promet, civilnu zaštitu i  sigurnost, KLASA: 024-08/24-001/1224, URBROJ: 251-13-11/002-24-8 od 02.12.2024.;
Predsjednik izvješćuje da je prispio dopis pročelnika Gradskog ureda za mjesnu samoupravu, promet, civilnu zaštitu i sigurnost po „pritužbi“ „Radne udruge kreativnosti“ na odbijanje zahtjeva za povremeno korištenje prostora Mjesnog odbora „Samoborček“, kojim pročelnik traži očitovanje o razlozima iz kojih se odbija predmetni zahtjev te dodatno traži pojašnjenje o tome koje su udruge dobile termine te koja je njihova prednost u odnosu na Radnu udrugu kreativnosti. Istovremeno upućuje na preporuku Gradskog ureda za socijalnu zaštitu, zdravstvo, branitelje i osobe s invaliditetom danu kao potporu tražitelju povremenog korištenja prostora.
Predsjednik otvara raspravu. Svi prisutni vijećnici se očituju o temi. 
Vijeće Mjesnog odbora „Samoborček“ ne razumije u kojoj ulozi, s kojom svrhom i s kojim mandatom Gradski ured za socijalnu zaštitu, zdravstvo, branitelje i osobe s invaliditetom izdaje preporuku i time se aktivno uključuje u proces donošenja odluke Vijeća Mjesnog odbora „Samoborček“ o dodjeli na povremeno korištenje prostora „Radnoj udruzi kreativnosti“.
Vijeće Mjesnog odbora „Samoborček“ ne razumije u kojoj ulozi, s kojom svrhom i s kojim mandatom pročelnik Gradskog ureda za mjesnu samoupravu, promet, civilnu zaštitu i sigurnost propituje opravdanost odluka Vijeća Mjesnog odbora i kriterija po kojem su donesene.
Vijeće Mjesnog odbora „Samoborček“ svoje odluke o načinu i kriterijima dodjele prostora na korištenje temelji na postojećim smjernicama u Poslovniku i Pravilima rada Mjesnog odbora „Samoborček“ vodeći se prvenstveno kriterijima da udruge zainteresirane za korištenje prostora budu registrirane na području Mjesnog odbora „Samoborček“ i/ili pružaju usluge na tom prostoru koje su od društveno-kulturnog interesa građana te ne naplaćuju članarinu za korisnike. 
Vijeće Mjesnog odbora „Samoborček“ ne razumije da bi dotični Gradski ured bio viša instanca ovlaštena provoditi žalbene postupke na odluke/zaključke donesene od strane tijela mjesne samouprave, u ovom slučaju Vijeće Mjesnog odbora „Samoborček“.
Vijeće Mjesnog odbora „Samoborček“ očekuje od svih Gradskih ureda spremnost na suradnju u postupcima kroz pripremu odgovarajućih pravilnika, savjetovanje oko propisanih procedura i na ostale načine kojim bi suportirali rad Vijeća Mjesnog odbora (Mjesne samouprave), a nikako ne arbitrarnim miješanjem u donošenje odluka Vijeća Mjesnog odbora.
Zapisnici svih sjednica i Zaključci su javni i Vijeće Mjesnog odbora „Samoborček“ upućuje zainteresirane da iste pregledaju online na web stranicama Mjesne samouprave. 
Predsjednik zaključuje raspravu.
Vijeće Mjesnog odbora „Samoborček“ JEDNOGLASNO donosi

ZAKLJUČAK

1. Upućuje se „Radna udruge kreativnosti“ kao tražitelj povremenog korištenja prostora bez naknade ukoliko je i dalje zainteresirana dostavi očitovanje o razlozima radi kojih je njihov zahtjev za povremeno korištenje prostora odbijen (Zaključak sa 43. sjednice) te da podnese novi zahtjev za povremeno korištenje prostora kako bi se o njemu raspravljalo na slijedećoj sjednici. 
2. Zadužuje se Gradski ured za mjesnu samoupravu, promet, civilnu zaštitu i sigurnost,  Sektor za rad mjesne samouprave, Odjel za rad tijela mjesne samouprave, Područni odsjek Trešnjevka – sjever proslijediti Zaključak na izvršenje te o provedbi izvijestiti Vijeće Mjesnog odbora „Samoborček“.

b) Molba građanke E. Č. za uspostavu pješačkog prelaza preko Nove ceste (48 prema 39)
Predsjednik izvješćuje da građanka Č. smatra potrebnim i traži uspostavu pješačkog prijelaza u Novoj cesti kod ureda Hrvatske Pošte. Razlozi koje navodi su, između ostalih, velika udaljenost do najbližih pješačkih prijelaza te učestalo i višestruko nepropisno i opasno prelaženje pješaka na navedenom mjestu.
Predsjednik otvara raspravu u kojoj sudjeluju svi članovi vijeća. Zaključuje raspravu. 
Vijeće Mjesnog odbora „Samoborček“ JEDNOGLASNO donosi

ZAKLJUČAK

1. Vijeće Mjesnog odbora „Samoborček“ podržava prijedlog građana, za rješenje problema šetnje pasa u ograđenom dječjem parku u Ulici Božidara Adžije i proslijeđuje potporu na postupanje Sektoru za komunalno i prometno redarstvo.
2. Zadužuje se Gradski ured za mjesnu samoupravu, promet, civilnu zaštitu i sigurnost,  Sektor za rad mjesne samouprave, Odjel za rad tijela mjesne samouprave, Područni odsjek Trešnjevka – sjever proslijediti Zaključak na izvršenje te o provedbi izvijestiti Vijeće Mjesnog odbora „Samoborček“.

c.) Problem šetnje pasa u ograđenom dječjem parku u Ulici Božidara Adžije – zamolba građana L. V., Franje Petračića 1, Zagreb;
Predsjednik izvješćuje da građanin L. V. traži pomoć u rješavanju problema šetnje pasa u ograđenom dječjem igralištu u Ulici Božidara Adžije. 
Građanin V. je o navedenome obavijestio Redarstvo i Mjesni odbor „Samoborček“.
Predsjednik otvara raspravu u kojoj sudjeluju svi članovi vijeća. Zaključuje raspravu. 
Vijeće Mjesnog odbora „Samoborček“ JEDNOGLASNO donosi

ZAKLJUČAK

1. Vijeće Mjesnog odbora „Samoborček“ podržava prijedlog građana, za rješenje problema šetnje pasa u ograđenom dječjem parku u Ulici Božidara Adžije i proslijeđuje potporu na postupanje Sektoru za komunalno i prometno redarstvo.
2. Zadužuje se Gradski ured za mjesnu samoupravu, promet, civilnu zaštitu i sigurnost,   Sektor za rad mjesne samouprave, Odjel za rad tijela mjesne samouprave, Područni odsjek Trešnjevka – sjever proslijediti Zaključak na izvršenje te o provedbi izvijestiti Vijeće Mjesnog odbora „Samoborček“.
d.) Molba (u prilogu) građanke Katarine Tonković, Pavletićeva 6, Zagreb za slanje upita ViO-u (Zagrebački holding d.d.) oko mogućnosti zamjene dijela vodovodne mreže novom zbog učestalog krpanja postojeće instalacije u Pavletićevoj ulici uz križanje sa Žajinom ulicom;
Predsjednik otvara raspravu u kojoj sudjeluju svi članovi vijeća. Zaključuje raspravu. 
Vijeće Mjesnog odbora „Samoborček“ JEDNOGLASNO donosi

ZAKLJUČAK

1. Vijeće Mjesnog odbora „Samoborček“ traži upućivanje upita u Zagrebački holding d.o.o. Podružnica Vodoopskrba i odvodnja, da li su i kada predviđeni radovi na zamjeni dotrajale vodovodne cijevi u Ulici Krste Pavletića uz križanje s Ulicom Andrije Žaje. 
2. Zadužuje se Gradski ured za mjesnu samoupravu, promet, civilnu zaštitu i sigurnost,   Sektor za rad mjesne samouprave, Odjel za rad tijela mjesne samouprave, Područni odsjek Trešnjevka – sjever proslijediti Zaključak na izvršenje te o provedbi izvijestiti Vijeće Mjesnog odbora „Samoborček“.
e.) Zahtjev građanke S. K.
Predsjednik izvješćuje da građanka S. K. moli za rješavanje problema prometa u mirovanju te prometne signalizacije u Ulici Božidara Adžije.
Predsjednik otvara raspravu u kojoj sudjeluju svi članovi vijeća. Zaključuje raspravu. 
Vijeće Mjesnog odbora „Samoborček“ JEDNOGLASNO donosi

ZAKLJUČAK

1. Vijeće Mjesnog odbora „Samoborček“ na zahtjev stanara traži rješavanje problema prometa u mirovanju, te prometne signalizacije u Ulici Božidara Adžije. 
2. Zadužuje se Gradski ured za mjesnu samoupravu, promet, civilnu zaštitu i sigurnost, Sektor za rad mjesne samouprave, Odjel za rad tijela mjesne samouprave, Područni odsjek Trešnjevka – sjever proslijediti Zaključak na izvršenje te o provedbi izvijestiti Vijeće Mjesnog odbora „Samoborček“.

Ad. 3 Pitanja, prijedlozi i obavijesti
Potpredsjednica Vijeća Mesnog odbora Nikolina Rajković predlaže da ubuduće sjednice Vijeća Mjesnog odbora Samoborček budu, kao i do sada utorkom, ali s početkom u 18:00 sati.

O datumu održavanja sljedeće sjednice članovi vijeća će biti naknadno obaviješteni.
Sjednica Vijeća završila je u 19.45 sati.


       ZABILJEŽIO                                                                                                                    											Predsjednik
  Ivan Maksan                                                                                	           Vijeća Mjesnog odbora									            ”Samoborček”

[bookmark: _GoBack]                                                                                                                             Ivan Maksan, v. r.
Prilog: Izvješće o glasanju





Izvješće o glasanju na 45. sjednici






















     

                                                                                                                            




	Članovi Vijeća
	Točka 1.
	Točka 2a.
	Točka 2b.
	Točka 2c.
	Točka 2d.
	Točka 2e.

